Zelenáči
1.
Ako tá švárna dievčina s červenýma lícama,
je naša milá hájovňa, čo stojí pod horama.
[:Tam sa slnko nemračí, tam veselo žijú si zelenáči,
spev a radosť ozýva sa po horách, dolinama.:]

2.
Celý deň po hore blúdia a službu si konajú,
červená krv v žilách prúdi, radi sa zabávajú.
[:V hostinci sa schádzajú, na starosti pri víne zabúdajú,
fajku, pušku, korbeľ, fľašku, frajárku ovládajú.:]

3.
Veselo sa dievča tvári, srdce jej bije zvoľna,
keď sa zrazu pred ňou zjaví zelená uniforma.
[:Srdce sa jej otvára, šťastná sa cíti v náruči horára,
len tá láska nie je stála, čo kvitne pod horama.:]